
  REPUBLIKA HRVATSKA
MEĐIMURSKA ŽUPANIJA
     OPĆINA ŠTRIGOVA


OBRAZLOŽENJE UZ PRIJEDLOG PRORAČUNA OPĆINE ŠTRIGOVA ZA 2026. GODINU I PROJEKCIJE ZA 2027. I 2028. GODINU

Na temelju Zakona o proračunu („Narodne novine“ broj 144/21) predstavničko tijelo jedinice lokalne i područne (regionalne) samouprave obvezno je do kraja tekuće godine donijeti proračun za iduću, kao i projekcije za slijedeće dvije proračunske godine. Metodologija izrade proračuna propisana je Zakonom o proračunu i podzakonskim aktima – Pravilnikom o proračunskim klasifikacijama (NN 4/24), Pravilnikom o proračunskom računovodstvu i računskom planu (NN 158/23 i 154/24), te Uputama Ministarstva financija za izradu proračuna za razdoblje od 2026. – 2028. godine.      
Temeljem navedenog, proračun za 2026. godinu donosi se na razini skupine ekonomske klasifikacije (druga razina računskog plana), kao i projekcije za 2027. i 2028. godinu. Jedinice lokalne i područne (regionalne) samouprave, prihode i primitke, rashode i izdatke za 2026. godinu iskazuju na razini skupine (druga razina računskog plana), isto kao i za 2027. i 2028. godinu. Ova, zakonom propisana, manje detaljna razina prikazivanja planskih podataka opravdava se većom fleksibilnošću u izvršavanju proračuna. Naglasak se stavlja na planiranje po programima (a unutar njih po aktivnostima i projektima), a ne na vrstu i visinu pojedinačnog troška u okviru nekog programa (planiranog na nekoj nižoj razini računskog plana).  
Novi Zakon o proračunu u članku 29. propisuje obvezu da  se u Općem dijelu proračuna u Računu prihoda i rashoda, rashode iskaže i prema funkcijskoj klasifikaciji. Također se  u članku 29. propisuje da Opći dio proračuna  obavezno sadrži i sažetak Računa prihoda i rashoda te sažetak Računa financiranja. 
          
Člankom 37. novog Zakona o proračunu propisano je da ukoliko jedinice lokalne i područne (regionalne samouprave) ne mogu preneseni manjak podmiriti do kraja proračunske godine, obvezne su izraditi višegodišnje uravnoteženje za razdoblje za koje se proračun donosi. Isto tako ako se preneseni višak, zbog njegove veličine u cijelosti ne može iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi.

          Sukladno članku 31. Zakona o proračunu obrazloženje postaje sastavni dio proračuna.

          Podaci plana proračuna prikazuju se s vremenskim razmakom od 5 godina (sukladno Uputama Ministarstva financija), pri čemu se podaci za 2024. godinu odnose na podatke izvršenja, dok se za 2025. godinu navode podaci izvornog plana za 2025. godinu, budući da se 1. izmjene i dopune proračuna za 2025. godinu donose na istoj sjednici kao i sam proračun za 2026. godinu i u vrijeme izrade tog dokumenta važeći je izvorni plan za 2025. godinu.

Proračun se sastoji od: 
· Općeg dijela
· Posebnog dijela
I. OPĆI DIO
Opći dio proračuna čini:
· Sažetak A. Računa prihoda i rashoda, B. Računa financiranja i C. Preneseni višak ili preneseni manjak i višegodišnji plan uravnoteženja,
· A. Račun prihoda i rashoda,
· B. Račun financiranja.
U sažecima se podaci prikazuju na razini razreda (jednoznamenkasti konto iz računskog plana proračuna), dok se u nastavku, u A. Računu prihoda i rashoda podaci prikazuju do druge razine računskog plana. Rashodi su prikazani i prema propisanoj funkcijskoj klasifikaciji i prema izvorima. U B. Računu financiranja prikazuju se podaci o ukupnim primicima i izdacima.
Proračun Općine Štrigova za 2026. godinu planiran je u iznosu od 9.050.000,00 eura, projekcija za 2027. godinu u iznosu od 3.898.500,00            eura i projekcija za 2028.  godinu u iznosu od 4.187.850,00 eura.
A. SAŽETAK RAČUNA PRIHODA I RASHODA
U računu prihoda i rashoda planski podaci proračuna navedeni su po ekonomskoj klasifikaciji (računima računskog plana proračuna), a čine ih prihodi poslovanja (skupina konta 6) i prihodi od prodaje nefinancijske imovine (skupina konta 7), te rashodi poslovanja (skupina konta 3) i rashodi za nabavu nefinancijske imovine (skupina konta 4).    
Ukupni prihodi proračuna Općine Štrigova za 2026. godinu su planirani u iznosu od 4.232.919,39 eura, projekcija za 2027. godinu iznosi 3.898.500,00 eura, a za 2028. godinu 4.187.850,00 eura. 
Ukupni rashodi proračuna Općine Štrigova za 2026. godinu su planirani u iznosu od 8.940.000,00 eura, projekcija za 2027. godinu iznosi 3.589.500,00 eura, a za 2028. godinu 3.878.850,00 eura.
B. SAŽETAK RAČUNA FINANCIRANJA
Iz Računa financiranja vidljivo je da su za 2026. godinu planirani primici od financijske imovine i zaduživanja u iznosu od 4.317.080,61 eura. Izdaci za financijsku imovinu i otplate zajmova za 2026. godinu su planirani u iznosu od 110.000,00 eura, projekcija za 2027. godinu iznosi 309.000,00 eura, te za 2028. godinu 309.000,00 eura.

C. PRENESENI VIŠAK ILI PRENESENI MANJAK I VIŠEGODIŠNJI PLAN URAVNOTEŽENJA 
Obzirom na obvezu uravnoteženosti proračuna, pripadajući rashodi planiraju se na razini očekivanih prihoda. Ukupni  prihodi i primici za 2026. godinu planirani su u iznosu od 8.550.000,00 eura, dok su rashodi i izdaci planirani u iznosu od 9.050.000,00 eura. Donos viška iz prethodne godine iznosi 500.000,00 eura i planira se u potpunosti utrošiti u proračunskoj 2026. godini. Prilikom izrade I. Izmjena i dopuna proračuna u plan će se uvrstiti stvarni rezultat. Projekcije za naredne dvije godine ne sadrže podatke o rezultatima iz ranijih razdoblja, a planirane su u iznosu od 3.898.500,00 eura za 2027. godinu i 4.187.850,00 eura za 2028. godinu.         




OBRAZLOŽENJE
A. RAČUNA PRIHODA I RASHODA I B. RAČUNA FINANCIRANJA

A. RAČUN PRIHODA I RASHODA
PRIHODI
[bookmark: _Hlk121311825]Ukupno planirani prihodi proračuna za 2026. godinu iznose 4.232.919,39 eura. 
Prihodi poslovanja za 2026. godinu (na drugoj razini računskog plana) planirani su na slijedeći način: 
· Prihodi od poreza (61) u iznosu od 1.116.185,00 eura,
· Pomoći iz inozemstva i od subjekata unutar općeg proračuna (63) u iznosu od 2.612.882,59 eura,
· [bookmark: _Hlk121309390]Prihodi od imovine (64) u iznosu od 408.855,00 eura,
· [bookmark: _Hlk121310093]Prihodi od upravnih i administrativnih pristojbi, pristojbi po posebnim propisima i naknada (65) u iznosu od 74.496,80 eura,
· [bookmark: _Hlk121310564]Prihodi od prodaje proizvoda i robe te pruženih usluga i prihodi od donacija (66) u iznosu od 3.500,00 eura,
· [bookmark: _Hlk121310575]Kazne, upravne mjere i ostali prihodi (68) u iznosu od 1.000,00 eura.
Prihodi od prodaje nefinancijske imovine za 2026. godinu (na drugoj razini računskog plana) planirani su na slijedeći način:
· [bookmark: _Hlk121310722]Prihodi od prodaje neproizvedene dugotrajne imovine (71) u iznosu od 8.000,00 eura,
· Prihodi od prodaje proizvedene dugotrajne imovine (72) u iznosu od 8.000,00 eura.
Prihodi od poreza (61) planirani su na slijedeći način: porez na dohodak od nesamostalnog rada 980.000,00 eura, porez na dohodak od samostalnih djelatnosti 61.950,00 eura, porez na dohodak od imovine i imovinskih prava 26.985,00 eura, porez na dohodak od kapitala 29.925,00 eura, porez na dohodak po godišnjoj prijavi 78.750,00 eura, povrat poreza i prireza na dohodak po godišnjoj prijavi - 182.700,00 eura, porez na kuće za odmor 2.000,00 eura, porez na korištenje javnih površina 525,00 eura, porez na nekretnine 26.250,00 eura, porez na promet nekretnina 68.250,00 eura, porez na potrošnju alkoholnih i bezalkoholnih pića 24.150,00 eura i porez na tvrtku 100,00 eura.  
Pomoći iz inozemstva i od subjekata unutar općeg proračuna (63) planirane se na sljedeći način: tekuće pomoći iz državnog proračuna (fiskalna održivost dječjih vrtića) 50.000,00 eura, kapitalne pomoći iz državnog proračuna (nacionalno sufinanciranje za projekt izgradnja dječjeg vrtića u Štrigovi) 835.516,00 eura, kapitalne pomoći iz županijskih proračuna (sufinanciranje izgradnje centra Sv. Jeronim) 300.000,00 eura, tekuće pomoći od HZZ-a (javni radovi) 15.000,00 eura, tekuće pomoći od ostalih izvanproračunskih korisnika državnog proračuna (Hrvatske vode) 120.000,00 eura, pomoći fiskalnog izravnanja 460.000,00 eura  i kapitalne pomoći iz državnog proračuna temeljem prijenosa EU sredstava 782.266,59 eura  (sredstva za izgradnju dječjeg vrtića 564.484,00 eura, obnova višenamjenskog igrališta 37.882,59 eura i sredstva za razvoj zelene infrastrukture    180.000,00 eura).        
Prihodi od imovine (64) su planirani na sljedeći način: kamate na depozite po viđenju 1.000,00 eura, prihodi od dividendi (Međimurje plin) 35.000,00 eura, naknade za koncesije (dimnjačar) 2.005,00 eura, prihodi od zakupa poljoprivrednog zemljišta 7.300,00 eura, prihodi od zakupa poslovnih objekata 1.000,00 eura, naknada za pridobivenu količine energetskih mineralnih sirovina za plin i naftu 350.000,00 eura, spomenička renta 50,00 eura, ostale naknade za korištenje nefinancijske imovine (pravo služnosti) 10.000,00 eura i naknada za zadržavanje nezakonito izgrađene zgrade u prostoru 2.500,00 eura. 
Prihodi od upravnih i administrativnih pristojbi, pristojbi po posebnim propisima i naknada (65) planiranu su na sljedeći način: gradske i općinske upravne pristojbe 100,00 eura, prihod od prodaje državnih biljega 100,00 eura, godišnja grobna naknada 16.550,00 eura, naknada za ukop i ostale grobne naknade 4.000,00 eura, doprinosi za šume 800,00 eura, prihodi od refundacije šteta 1.000,00 eura, ostali nespomenuti prihodi 10.946,80 eura, komunalni doprinos 11.000,00 eura i komunalna naknada 30.000,00 eura.   
Prihodi od prodaje proizvoda i robe te pruženih usluga i prihodi od donacija (66) sadrže prihode od pruženih usluga (prihod od vođenja naplate naknade za uređenje voda) u iznosu od 3.000,00 eura i tekućih donacija od fizičkih osoba u iznosu od 500,00 eura.
Kazne, upravne mjere i ostali prihodi (68) sadrže prihod od kazni, a planirane su u iznosu od 1.000,00 eura.
Prihodi od prodaje neproizvedene dugotrajne imovine (71) sadrže prihod od prodaje građevinskog zemljišta (ošasna imovina) u iznosu od 3.000,00 eura i ostalog zemljišta (ošasna imovina) u iznosu od 5.000,00 eura. 
Prihodi od prodaje proizvedene dugotrajne imovine (72) sadrže prihod od prodaje stambenih objekata (prihod od prodaje stanova bivše općine Čakovec, ošasna imovina)  u iznosu od 5.000,00 eura i planirani prihod od prodaje poslovnih građevinskih objekata u vlasništvu Općine Štrigova u iznosu od 3.000,00 eura. 


RASHODI
Rashodi se u općem dijelu proračuna navode zbirno (za sve upravne odjele), a detaljno su razrađeni u posebnom dijelu proračuna uz poštivanje svih navedenih propisanih proračunskih klasifikacija.   
Ukupno planirani rashodi proračuna za 2026. godinu iznose 8.940.000,00 eura.
Rashodi poslovanja za 2026. godinu (na drugoj razini računskog plana) planirani su na sljedeći način: 
· Rashodi za zaposlene (31) u iznosu od 225.270,00 eura,
· Materijalni rashodi (32) u iznosu od 1.386.969,52 eura,
· Financijski rashodi (34) u iznosu od 109.700,00 eura,
· Subvencije (35) u iznosu od 220.000,00 eura,
· Pomoći dane u inozemstvo i unutar općeg proračuna (36) u iznosu od 61.835,00 eura,
· Naknade građanima i kućanstvima na temelju osiguranja i druge naknade (37) u iznosu od 225.000,00 eura,
· Ostali rashodi (38) u iznosu od 1.315.374,00 eura.
Rashodi za nabavu nefinancijske imovine za 2026. godinu (na drugoj razini računskog plana) planirani su na slijedeći način:
· Rashodi za nabavu neproizvedene dugotrajne imovine (41) u iznosu od 50.000,00 eura,
· Rashodi za nabavu proizvedene dugotrajne imovine (42) u iznosu od 5.345.851,48 eura.

B. RAČUN FINANCIRANJA
Iz Računa financiranja vidljivo je da su u 2026. godini planirani primici od financijske imovine i zaduživanja u iznosu od 4.317.080,61 eura (primljeni krediti od tuzemnih kreditnih institucija izvan javnog sektora – dugoročn) i izdaci za financijsku imovinu i otplate zajmova u iznosu od 110.000,00 eura (otplata glavnice primljenih kredita). 

II. POSEBNI DIO
Posebni dio proračuna sastoji se od plana rashoda i izdataka raspoređenih po programima koji se sastoje od aktivnosti i projekata.
U posebnom dijelu proračuna planski podaci rashoda i izdataka raspoređeni su na način da se poštuju sve zakonom propisane klasifikacije:
· Organizacijska – podaci su razvrstani po razdjelima i glavama,
· Ekonomska – prilikom planiranja koriste se računi računskog plana,
· Funkcijska – svakom je programu dodijeljena šifra,
· Programska – unutar razdjela i glava proračuna osnovne planske cjeline su programi, koji se izvršavaju kroz različite aktivnosti i projekte,
· Izvori financiranja – prihodi i primici grupirani su u skupine iz kojih se podmiruju rashodi i izdaci određene vrste i namjene.

Obrazloženje posebnog dijela proračuna s opisom i ciljem programa i planiranim sredstvima za realizaciju programa:
  	
00101 – OPĆINSKO VIJEĆE
	PROGRAM 1001 JAVNA UPRAVA I ADMINISTRACIJA
	Cilj programa je omogućiti rad predstavničkog tijela kako bi se zadovoljile sve osnovne potrebe mještana na području jedinice lokalne samouprave.  
	U okviru gore navedenog programa planirani su rashodi za uredski materijal, usluge promidžbe i informiranja – objava akata u Službenom glasniku Međimurske županije,  naknade vijećnicima, troškove za provođenje lokalnih izbora i redovno financiranje političkih stranaka.
	Sredstva za realizaciju programa u 2026. godini planirana su u iznosu od 10.200,00 eura, u 2027. godini u iznosu od 10.300,00 eura i u 2028. godini u iznosu od 10.400,00 eura.         
	
00201 – JEDINSTVENI UPRAVNI ODJEL
	PROGRAM 1001 JAVNA UPRAVA I ADMINISTRACIJA
	Cilj programa je osigurati nesmetano i kontinuirano funkcioniranje jedinice lokalne samouprave kako bi mogla obavljati sve potrebne zadatke u svom samoupravnom djelokrugu sukladno zakonu.
Program obuhvaća rashode za zaposlene, materijalne i financijske rashode, kao i rashode za nabavu nefinancijske  imovine. U okviru aktivnosti izvršna uprava i administracija planirana sredstva za 2026. godinu iznose 411.039,52 eura, za zapošljavanje nezaposlenih osoba u javnom radu planirano je 20.000,00 eura, te za Dan Općine i Štrigovske noći 22.000,00 eura, dok proračunska rezerva iznosi 5.000,00 eura.  
 	Sredstva za realizaciju programa u 2026. godini planirana su iznosu od 458.039,52 eura, u 2027. godini u iznosu od 471.440,00 eura i u 2028. godini u iznosu od 485.265,00 eura.  
PROGRAM 1002  ODRŽAVANJE KOMUNALNE INFRASTRUKTURE	
	Cilj programa je stvaranje infrastrukturnih preduvjeta za daljnji održivi razvoj. Program 1002 sadrži aktivnosti vezane uz tekuće održavanje komunalne infrastrukture u iznosu od 867.100,00 eura, rashode vezane uz održavanje i izgradnju groblja u iznosu od 23.000,00 eura, uređenje višenamjenskog igrališta u Štrigovi kraj Doma kulture 50.000,00 eura, rashode vezane uz kupnju zemljišta u iznosu od 50.000,00 eura i rashode za projekt razvoja zelene infrastrukture u iznosu od 220.000,00 eura.       
	 Sredstva za realizaciju programa u 2026. godini planirana su iznosu od 1.210.000,00 eura, u 2027. godini u iznosu od 1.972.625,00 eura i u 2028. godini u iznosu od 1.220.950,00 eura.  

PROGRAM 1003 RAZVOJ I SIGURNOST PROMETA
	Cilj programa je izgradnja cestovne infrastrukture. U okviru navedenog programa planirana su sredstva za modernizaciju nerazvrstanih cesta u iznosu od 120.000,00 eura i izgradnju javne rasvjete u iznosu od 10.000,00 eura. 
[bookmark: _Hlk58483872]   	Sredstva za realizaciju programa u 2026. godini planirana su iznosu od 130.000,00 eura, u 2027. godini u iznosu od 137.000,00 eura i u 2028. godini u iznosu od 210.000,00 eura.

PROGRAM 1005 RAZVOJ I UPRAVLJANJE SUSTAVA VODOOPSKRBE, ODVODNJE I ZAŠTITE VODA
	Cilj programa je omogućiti mještanima opskrbu pitkom vodom izgradnjom vodovodne mreže, te osigurati kvalitetnu odvodnju otpadnih voda. Za izgradnju vodovoda planirana su sredstva u iznosu od 55.000,00 eura, za izgradnju kanalizacije 520.000,00 eura, za izgradnju uređaja za pročišćavanje otpadnih voda 387.000,00 eura i za sustav odvodnje aglomeracija Štrigova 3. faza podsustav Železna Gora 150.000,00 eura. 
[bookmark: _Hlk58485135]	Sredstva za realizaciju programa u 2026. godini planirana su iznosu od 1.112.000,00 eura, u 2027. godini u iznosu od 50.000,00 eura i u 2028. godini u iznosu od 50.000,00 eura.

PROGRAM 1006 PROMICANJE KULTURE 
	Cilj programa je poticanje razvoja kulture, očuvanje kulturne baštine na području Općine i šire. Provodi se kroz organizaciju raznih kulturnih manifestacija. U sklopu programa planirani su rashodi za donacije kulturno umjetničkim udrugama u iznosu od 13.000,00 eura, donacije vjerskim zajednicama u iznosu od 8.000,00 eura, Festival keramike u iznosu od 5.500,00 eura, za održavanje Umjetničke kolonije 7.700,00 eura i trošak izdavanja Rječnika štrigovskog govora u iznosu od 5.000,00 eura.
	Sredstva za realizaciju programa u 2026. godini planirana su iznosu od 39.200,00 eura, u 2027. godini u iznosu od 35.100,00 eura i u 2028. godini u iznosu od 36.000,00 eura.
	
[bookmark: _Hlk58484922]PROGRAM 1007 RAZVOJ SPORTA I REKREACIJE 
	Cilj programa je poticanje uključivanja sve većeg broja mještana u sportske udruge radi povećanja fizičke aktivnosti, a to se posebno odnosi na djecu i mlade. Pokazatelj rezultata je veći broj mještana uključenih u rad klubova na području Općine. U okviru navedenog programa planirani su rashodi sportskim klubovima temeljem odobrenih financijskih sredstava za 2026. godinu.
	Sredstva za realizaciju programa u 2026. godini planirana su iznosu od 38.000,00 eura, u 2027. godini u iznosu od 39.000,00 eura i u 2028. godini u iznosu od 40.000,00 eura.
	
PROGRAM 1008 RAZVOJ CIVILNOG DRUŠTVA
	Cilj programa je poticanje razvoja civilnog društva, a očituje se u financijskoj potpori za djelovanje rada udruga. U okviru navedenog programa planirani su rashodi udrugama civilnog društva temeljem odobrenih financijskih sredstava za 2026. godinu. 
	Sredstva za realizaciju programa u 2026. godini planirana su iznosu od 35.000,00 eura, u 2027. godini u iznosu od 36.000,00 eura i u 2028. godini u iznosu od 37.000,00 eura.
	
PROGRAM 1009 POTICANJE RAZVOJA TURIZMA 
  	Cilj programa je poticanje razvoja turizma kao značajne gospodarske grane na području općine Štrigova. Pokazatelj rezultata je sve veći broj posjetitelja na dnevnoj bazi i posjetitelja za vrijeme održavanja važnih manifestacija u općini Štrigova. Planirana sredstva odnose se na dodjelu sredstava Turističkoj zajednici Općine Štrigova u iznosu od 60.000,00 eura, rashode za održavanje manifestacije Urbanovo 2026. u iznosu od 11.000,00 eura, rashode za manifestaciju Martinje na međimurskoj vinskoj cesti u iznosu od 3.000,00 eura, rashode za sufinanciranje turističkih projekata 10.000,00 eura i rashode za izgradnju Prezentacijsko edukacijskog centra Sv. Jeronim u iznosu od 991.390,00 eura. 
	Sredstva za realizaciju programa u 2026. godini planirana su iznosu od 1.077.390,10 eura, u 2027. godini u iznosu od 136.000,00 eura i u 2028. godini u iznosu od 1.086.000,00 eura.

PROGRAM 1010 ORGANIZIRANJE I PROVOĐENJE ZAŠTITE I SPAŠAVANJA	
	Cilj programa je pružanje sigurnosti mještanima Općine. Pokazatelj rezultata je povećanje kvalitete rada DVD-a s područja Općine. Planirana sredstva se odnose na dodjelu sredstava Javnoj vatrogasnoj postrojbi i VZO Štrigova u iznosu od 28.830,00 eura, rashode za pružanje usluge izvršenja poslova i zadaća iz područja zaštite i spašavanja  5.000,00 eura, Gorskoj službi spašavanja u iznosu od 2.374,00 eura i nabavu opreme za civilnu zaštitu u iznosu od 5.000,00 eura.  
	Sredstva za realizaciju programa u 2026. godini planirana su iznosu od 41.204,00 eura, u 2027. godini u iznosu od 45.330,00 eura i u 2028. godini u iznosu od 45.030,00 eura.
  	
PROGRAM 1011 OSNOVNO I SREDNJOŠKOLSKO OBRAZOVANJE        
  	Cilj programa je pomoć roditeljima u sufinanciranju osnovnoškolskog i srednjoškolskog obrazovanja. Pokazatelj rezultata je povećanje kvalitete obrazovanja učenika osnovnih škola. Provodi se kroz dodjelu financijskih sredstava Osnovnoj školi Štrigova u iznosu od 20.000,00 eura, sufinanciranje pomagača u nastavi u iznosu od 7.000,00 eura, financiranje nabave školskih udžbenika 1.000,00 eura, sufinanciranje prijevoza učenika 1.300,00 eura, ostale potrebe u školstvu  8.000,00 eura,   financiranje prehrane učenika OŠ Štrigova 11.000,00 eura i sufinanciranje deficitarnih zanimanja u iznosu od 5.000,00 eura.  
	Sredstva za realizaciju programa u 2026. godini planirana su iznosu od 53.300,00 eura, u 2027. godini u iznosu od 54.800,00 eura i u 2028. godini u iznosu od 56.300,00 eura.

PROGRAM 1012 PREDŠKOLSKI ODGOJ
	Cilj programa je sufinanciranje dječjeg vrtića i jaslica, te povećanje smještajnih kapaciteta i poboljšanje kvalitete usluge. Pokazatelj rezultata je veći broj djece upisanih u predškolske ustanove. Planirana sredstva se odnose na sufinanciranje dječjeg vrtića i jaslica i sufinanciranje pomagača djeci s teškoćama u razvoju u iznosu od 236.000,00 eura, sredstva za izgradnju općinskog vrtića u iznosu od 3.740.661,38 eura i opremanje dječjeg vrtića u iznosu od 400.000,00 eura.
	Sredstva za realizaciju programa u 2026. godini planirana su iznosu od 4.376.661,38 eura, u 2027. godini u iznosu od 246.000,00 eura i u 2028. godini u iznosu od 256.000,00 eura.

	PROGRAM 1013 VISOKO OBRAZOVANJE 
Cilj projekta je pomoć studentima i njihovim roditeljima isplatom jednokratnih pomoći za podmirivanje troškova visokog obrazovanja. Pokazatelj rezultata je podizanje kvalitete obrazovanja studenata.  
	Sredstva za realizaciju programa u 2026. godini planirana su iznosu od 30.000,00 eura, u 2027. godini u iznosu od 30.000,00 eura i u 2028. godini iznosu od 30.000,00 eura.

	PROGRAM 1014 SOCIJALNA SKRB  
	Cilj programa je pomoć obiteljima i kućanstvima slabijeg imovinskog statusa, osobama starije životne dobi i mladim obiteljima prilikom rođenja djeteta, a očituje se u poboljšanju kvalitete života. Planirana sredstva se odnose na pomoć obiteljima i kućanstvima slabijeg imovinskog statusa u iznosu od 10.000,00 eura, naknadu za novorođenčad u iznosu od 13.000,00 eura i pomoć umirovljenicima i osobama bez primanja povodom uskrsnih blagdana u iznosu od 45.000,00 eura. Sredstva za djelovanje Gradskog društva Crvenog križa planirana su u iznosu od 8.000,00 eura, sufinanciranje Centra Prinos 2.000,00 eura, dok je za donacije ostalim nespomenutim udrugama i zakladama planiran iznos od 4.000,00 eura.  
	Sredstva za realizaciju programa u 2026. godini planirana su iznosu od 82.000,00 eura, u 2027. godini u iznosu od 82.000,00 eura i u 2028. godini u iznosu od 82.000,00 eura.

[bookmark: _Hlk34647030]	PROGRAM 1015 ZAŠTITA, OČUVANJE I UNAPREĐENJE ZDRAVLJA	
 	Cilj programa je zaštita zdravlja ljudi i životinja. Provodi se kroz razne programe sufinanciranja kojima se provode preventivni programi zaštite zdravlja ljudi i životinja. Za sufinanciranje troškova hitnog zbrinjavanja pacijenata s akutnim infarktom planirano je 500,00 eura, za cijepljenje protiv HPV-a 200,00 eura, za refundaciju troškova zakupa za hitnu medicinu u gradu Mursko Središće 1.005,00 eura, za sufinanciranje sistematskog pregleda (trakice za mjerenje šećera) 200,00 eura, provedbu mjera zaštite životinja 7.000,00 eura, za program mjera primarne zdravstvene zaštite – poticajna naknada 12.000,00 eura i kupnju opreme za Županijsku bolnicu Čakovec 1.000,00 eura.   
	Sredstva za realizaciju programa u 2026. godini planirana su iznosu od 21.905,00 eura, u 2027. godini u iznosu od 21.905,00 eura i u 2028. godini također u iznosu od 21.905,00 eura.

	PROGRAM 1016 KOMUNALNE POGODNOSTI
	Cilj programa je smanjenje iseljavanja mladih obitelji iz Općine Štrigova i stvaranje povoljnog okruženja za dolazak mladih obitelji na područje Općine Štrigova. Pokazatelj rezultata je ostanak mladih obitelji u Općini Štrigova. Provodi se kroz dodjelu financijskih sredstava na temelju natječaja za dodjelu poticaja za uređenje nekretnina u iznosu od 80.000,00 eura  i poticajne mjere za izgradnju solarnih elektrana u iznosu od 30.000,00 eura. 
[bookmark: _Hlk184642768]	Sredstva za realizaciju programa u 2026. godini planirana su iznosu od 110.000,00 eura, u 2027. godini u iznosu od 80.000,00 eura i u 2028. godini u iznosu od 80.000,00 eura.

	PROGRAM 1017 KREDITNO ZADUŽENJE
	Cilj programa je osigurati sredstva za planirane investicije i predfinanciranje projekata koji se financiraju iz fondova EU.
	Sredstva za realizaciju programa u 2026. godini planirana su iznosu od 215.000,00 eura, u 2027. godini u iznosu od 441.000,00 eura i u 2028. godini u iznosu od 431.000,00 eura.

	PROGRAM 1018 FINANCIJSKI I FISKALNI POSLOVI
	Cilj programa je kapitalna pomoć trgovačkom društvu u vlasništvu Općine (Štrikom d.o.o.)
  	Sredstva za realizaciju programa u 2026. godini planirana su iznosu od 10.000,00 eura, u 2027. godini u iznosu od 10.000,00 eura i u 2028. godini također u iznosu od 10.000,00 eura.				                                                                                                                                             
Obrazloženje izradila:
Nataša Tomšić, računovodstvena referentica  
2

image2.jpeg




image3.wmf

